Գուցե չափից տաք եք հագցրել կամ բարուրե՞լ: Շատ ծնողներ մտածում են, որ իրենց երեխան չափազանց փխրուն է և նրան պետք է ամեն ինչից պաշտպանել: Շատ մասնագետներ խորհուրդ են տալիս երեք շաբաթականից սկսած երեխային հագցնել այնպես, ինչպես ծնողներն են հագնվում, իսկ որոշ մանկաբույժներ գտնում են, որ ակտիվ երեխաներին էլ ավելի թեթև է պետք հագցնել: Շատ երեխաներ քրտնում են գիշերը: Գիշերը երեխայի սենյակի օդի ջերմաստիճանը կարգավորեք այնպես, որ այն չլինի +20°C-ից բարձր, իսկ օդի խոնավությունը լինի 50–60%: